1968R0260 — SL — 03.10.2002 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:







(*) Ta akt ni bil nikoli objavljen v slovenščini.









▼B

UREDBA SVETA (EGS, EURATOM, ESPJ) št. 260/68

z dne 29. februarja 1968

o pogojih in postopku obdavčevanja v korist Evropskih skupnosti







SVET EVROPSKIH SKUPNOSTI JE ob upoštevanju Pogodbe o ustanovitvi enotnega Sveta in enotne Komisije Evropskih skupnosti, ob upoštevanju Protokola o posebnih pravicah in imunitetah Evropskih skupnosti in zlasti člena 13 Protokola, ob upoštevanju predloga Komisije, ker je treba določiti pogoje in postopek, pod katerimi so plače in prejemki uradnikov in drugih uslužbencev Skupnosti ter oseb, za katere se prav tako uporablja člen 13 Protokola o posebnih pravicah in imunitetah, obdavčljive z davkom, ki ga uvaja ta člen, SPREJEL NASLEDNJO UREDBO:







Člen 1

Davek iz prvega odstavka člena 13 Protokola o posebnih pravicah in imunitetah Evropskih skupnosti na plače in prejemke, ki jih izplačajo Skupnosti svojim uradnikom in drugim uslužbencem, se določi po pogojih in pobere v skladu s postopkom, določenim v tej uredbi.

Člen 2

Davčni zavezanci so:

— osebe, za katere se uporabljajo kadrovski predpisi za uradnike ali pogoji za zaposlitev drugih uslužbencev Skupnosti, vključno s prejemniki nadomestil zaradi premestitve v interesu delodajalca, razen lokalnih uslužbencev;

— prejemniki starostnih, invalidskih ter družinskih pokojnin, ki jih izplačujejo Skupnosti;

— prejemniki nadomestil zaradi dokončnega prenehanja zaposlitve iz člena 5 Uredbe Sveta (EGS, Euratom, ESPJ) št. 259/68 ( 1 );

▼M2

— prejemniki nadomestil zaradi dokončnega prenehanja zaposlitve iz člena 3 Uredbe (Euratom, ESPJ, EGS) št. 2530/72;

— prejemniki dodatkov zaradi dokončnega prenehanja zaposlitve iz člena 4 Uredbe (Euratom, ESPJ, EGS) št. 2530/72;

▼M4

— prejemniki nadomestil zaradi dokončnega prenehanja zaposlitve iz členov 3 in 4 Uredbe (ESPJ, EGS, Euratom) št. 1543;

— prejemniki dodatkov zaradi dokončnega prenehanja zaposlitve iz člena 5 Uredbe (ESPJ, EGS, Euratom) št. 1543;

▼M6

— prejemniki nadomestil zaradi dokončnega prenehanja zaposlitve po členu 2 Uredbe (ESPJ, EGS, Euratom) št. 2150/82;

▼M7

— prejemniki nadomestil zaradi dokončnega prenehanja zaposlitve iz člena 3 Uredbe (ESPJ, EGS, Euratom) št. 1679/85;

— prejemniki nadomestil za primer brezposelnosti iz člena 28a Pogojev za zaposlitev drugih uslužbencev, kakor izhajajo iz člena 33 Uredbe (ESPJ, EGS, Euratom) št. 2799/85;

— prejemniki nadomestil zaradi dokončnega prenehanja zaposlitve iz člena 4 Uredbe (ESPJ, EGS, Euratom) št. 3518/85;

▼M10

— prejemniki nadomestila zaradi dokončnega prenehanja zaposlitve iz člena 4 Uredbe (Euratom, ESPJ, EGS) št. 2274/87 ( 2 );

— prejemniki nadomestila zaradi dokončnega prenehanja zaposlitve iz člena 3 Uredbe (EGS) št. 1857/89 ( 3 );

— prejemniki nadomestila zaradi dokončnega prenehanja zaposlitve iz člena 4 Uredbe (ES, Euratom, ESPJ) št. 2688/95 ( 4 );

— prejemniki nadomestila zaradi dokončnega prenehanja zaposlitve iz člena 4 Uredbe (ES, Euratom, ESPJ) št. 2689/95 ( 5 );

▼M14

— tisti, ki so upravičeni do nadomestila, predvidenega za primer prenehanja zaposlitve v skladu s členom 4 Uredbe (ES, Euratom) št. 1746/2002;

— tisti, ki so upravičeni do nadomestila, predvidenega za primer prenehanja zaposlitve v skladu s členom 4 Uredbe (ES, Euratom) št. 1747/2002;

— tisti, ki so upravičeni do nadomestila, predvidenega za primer prenehanja zaposlitve v skladu s členom 4 Uredbe (ES, Euratom) št. 1748/2002.

▼B

Člen 3

1. Davek se plačuje vsak mesec od plač in prejemkov, ki jih Skupnost izplača posameznemu davčnemu zavezancu.

2. Pavšalni ali nepavšalni prejemki, ki predstavljajo nadomestilo stroškov v zvezi z delom, se ne vštevajo v osnovni obdavčljiv znesek.

3. Spodaj našteti družinski dodatki in socialni prejemki se odštejejo od osnovnega obdavčljivega zneska:

(a) družinski dodatki: — ►M3 dodatek za osebo, ki vzdržuje družinske člane ◄ , — otroški dodatek za vzdrževanega otroka, — dodatek za šolanje, — dodatek ob rojstvu otroka;

(b) socialna pomoč;

(c) nadomestila, izplačana zaradi poklicne bolezni ali nesreče pri delu;

(d) del katerega koli izplačila, ki predstavlja družinske dodatke.

Znesek, ki se odšteje, se glede na okoliščine primera izračuna z upoštevanjem določb člena 5.

4. Ob upoštevanju določb člena 5 se znesek, izračunan na podlagi predhodnih določb, iz naslova izdatkov povezanih z delom in osebnih izdatkov zmanjša za 10 %.

Za vsakega vzdrževanega zavezančevega otroka in za vsako osebo, ki se obravnava kot vzdrževan otrok v smislu člena 2(4) Priloge VII h Kadrovskim predpisom, se prizna dodatno zmanjšanje v višini dvakratnega zneska otroškega dodatka za vzdrževanega otroka.

5. Zneski, odvedeni od plače iz naslova pokojnin ali socialne varnosti se odštejejo od osnovnega obdavčljivega zneska.

Člen 4

▼M13

The tax shall be calculated, subject to the provisions of Article 5, on the taxable amount obtained by applying Article 3 and disregarding any amount not exceeding EUR 19,91 and by applying the rate of:

— 8,00 % to amounts between EUR 19,91 and 351,46,

— 10,00 % to amounts between EUR 351,47 and 484,09,

— 12,50 % to amounts between EUR 484,10 and 554,79,

— 15,00 % to amounts between EUR 554,80 and 629,97,

— 17,50 % to amounts between EUR 629,98 and 700,67,

— 20,00 % to amounts between EUR 700,68 and 769,21,

— 22,50 % to amounts between EUR 769,22 and 839,94,

— 25,00 % to amounts between EUR 839,95 and 908,48,

— 27,50 % to amounts between EUR 908,49 and 979,18,

— 30,00 % to amounts between EUR 979,19 and 1 047,72,

— 32,50 % to amounts between EUR 1 047,73 and 1 118,45,

— 35,00 % to amounts between EUR 1 118,46 and 1 186,99,

— 40,00 % to amounts between EUR 1 187,00 und 1 257,69,

— 45,00 % to amounts above EUR 1 257,70 ( 6 ).

▼B

Člen 5

Če se za plače in prejemke iz dela uporabi korekcijski količnik:

— se za namene uporabe te uredbe znesek vsakega od elementov, ki se uporabijo za izračun davka, razen zneskov, odvedenih od plače iz naslova pokojnin ali socialne varnosti, dobi tako, da se uporabi korekcijski količnik za znesek tega elementa, kakor je izračunan pred uporabo katerega koli korekcijskega količnika za prejemke iz dela;

— se znesek olajšav iz člena 3(4) dobi tako, da se uporabi korekcijski količnik za znesek olajšav, izračunan pred uporabo katerega koli korekcijskega količnika za prejemke iz dela;

— se za delne zneske iz člena 4 uporabi korekcijski količnik.

Člen 6

1. Z odstopanjem od določb členov 3 in 4:

(a) se za zneske, izplačane — kot dodatek za delo preko polnega delovnega časa, — za posebno težko delo, — za izredne storitve, — za patentirane izume, ▼M1 — v skladu s členoma 56a in 56b Kadrovskih predpisov za uradnike, ▼M5 — v skladu s členom 70a Kadrovskih predpisov, ▼B davek odmeri po stopnji, ki se je mesec pred izplačilom uporabljala za najvišji del obdavčljivega zneska uradnikovih prejemkov iz dela;

(b) se izplačila iz naslova prenehanja zaposlitve po uporabi odbitkov iz člena 3(4) obdavčijo po stopnji, ki je enaka dvema tretjinama razmerja med: — zneskom davčne obveznosti in — osnovnim obdavčljivim zneskom, opredeljenim v členu 3, ob zadnjem izplačilu plače. Te določbe se uporabljajo tudi za plačila na podlagi člena 4 Uredbe (Euratom, ESPJ, EGS) št. 2530/72. Te določbe se uporabljajo tudi za plačila na podlagi člena 5 Uredbe (ESPJ, EGS, Euratom) št. 1543.

2. Uporaba te uredbe ne sme povzročiti, da bi se plače in prejemki kakršne koli vrste, ki jih izplačujejo Skupnosti, znižali pod znesek življenjskega minimuma, kakor je opredeljen v členu 6 Priloge VIII h Kadrovskim predpisom za uradnike Skupnosti.

Člen 7

Če se obdavčljivo plačilo nanaša na obdobje, krajše od enega meseca, je obdavčeno po stopnji, ki velja za ustrezno mesečno plačilo.

Če se obdavčljivo plačilo izplača za obdobje, daljše od enega meseca, se davek izračuna tako, kakor da bi bilo izplačilo enakomerno razdeljeno na mesece, na katere se nanaša.

Davek na naknadna plačila, ki se ne nanašajo za mesec, v katerem so izplačana, se obračuna na način, ki bi se bil uporabil, če bi bila izplačana v mesecu, na katerega se nanašajo.

▼M12

Člen 8

Davek se pobere z obdavčevanjem ob izplačilu. Znesek se zaokroži navzdol na eno stotino evra.

▼B

Člen 9

Davčni prejemki se kot prihodek vknjižijo v proračun Skupnosti.

Člen 10

Uprave institucij Skupnosti sodelujejo z namenom enotne uporabe te uredbe.

Svet na predlog Komisije sprejme vse potrebne predpise za izvajanje te uredbe.

Člen 11

Ta uredba se uporablja tudi za:

— člane Komisije,

— sodnike, generalne pravobranilce, sodnega tajnika in namestnike — poročevalce Sodišča Evropskih skupnosti,

— člane revizijskega odbora.

Člen 12

Ta uredba se uporablja za člane organov Evropske investicijske banke in njene uslužbence ter za prejemnike pokojnin, ki so vključeni v kategorije, ki jih določi Svet za uporabo prvega odstavka člena 16 Protokola o posebnih pravicah in imunitetah glede plač in prejemkov iz dela ter invalidskih, starostnih in družinskih pokojnin, ki jih plačuje banka.

▼M8

Člen 12a

Ta uredba se uporablja za predsednika Evropskega monetarnega inštituta, za vse druge člane sveta inštituta, za zaposlene na inštitutu in za prejemnike pokojnin, ki jih plačuje inštitut, vključene v kategorije, ki jih določi Svet na podlagi prvega odstavka člena 16 Protokola o privilegijih in imunitetah glede plač in prejemkov ter invalidskih, starostnih in družinskih pokojnin, ki jih plačuje inštitut.

▼M9

Člen 12b

Ta uredba se uporablja za člane organov Evropskega investicijskega sklada pri opravljanju funkcije člana organa, za zaposlene in za prejemnike pokojnin, ki jih plačuje sklad, vključene v kategorije, ki jih določi Svet na podlagi prvega odstavka člena 16 Protokola o privilegijih in imunitetah glede plač in prejemkov ter invalidskih, starostnih in družinskih pokojnin, ki jih plačuje sklad.

▼M11

Člen 12c

Ta uredba se uporablja za člane Razširjenega sveta in Sveta Evropske centralne banke, za zaposlene in prejemnike pokojnin, ki jih plačuje banka, vključene v kategorije, ki jih določi Svet na podlagi prvega pododstavka člena 16 Protokola o privilegijih in imunitetah Evropskih skupnosti glede plač in prejemkov ter invalidskih, starostnih in družinskih pokojnin, ki jih plačuje banka.

▼B

Člen 13

Nadomestila in izplačila iz člena 13 Uredbe št. 32 (EGS), 12 (ESAE) ( 7 ) so oproščena davka.

Člen 14

Uredba št. 32 (EGS), 12 (ESAE) se razveljavi.

Člen 15

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.